અમદાવાદઃ પાછલાં સપ્તાહે અમેરિકાના રાષ્ટ્રપ્રમુખ તરીકે ડોનાલ્ડ ટ્રમ્પે શાસન ધુરા સંભાળી લીધી છે. ત્યાર બાદ અમેરિકાના કેટલાક પ્રદેશોમાં ટ્રમ્પની પોલિસી સામે ભારે વિરોધ જોવા મળી રહ્યો છે અને તેના કારણે આગામી દિવસોમાં ટ્રમ્પની પોલિસી પર સીધી અસર નોંધાય તેવી પણ શક્યતા જોવા મળી રહી છે, જેના પગલે ડોલરમાં નરમાઇની ચાલ નોંધાઇ હતી. તો બીજી બાજુ વૈશ્વિક બજારમાં સોનું બે મહિનાની ઊંચી સપાટીએ એટલે કે ૧૨૦૦ ડોલરની સપાટી ક્રોસ કરી ૧૨૧૨ ડોલર પ્રતિઔંસની સપાટીએ પહોંચેલું જોવા મળ્યું હતું.